Държавен вестник, бр. 56, 2012 г., стр. 11

БРОЙ  56	
Д Ъ Р Ж А В Е Н  В Е С Т Н И К 	
СТР.  11  
второстепенните разпоредители с бюджетни 
кредити, включително задължителни пред­
писания на органите, които упражняват дър­
жавен контрол върху дейността по здравното 
обслужване в местата за лишаване от свобода;
5. извършва проверки по предотвратяване 
и борба с корупцията; извършва проверки 
по постъпили сигнали, съдържащи данни 
за корупционни действия на служители в 
администрацията на министерството и на 
второстепенните разпоредители с бюджетни 
кредити към министъра;
6. извършва проверки по предложения и 
сигнали на граждани и организации срещу 
работата на администрацията на министер­
ството и на второстепенните разпоредители 
с бюджетни кредити по ред, установен от 
министъра;
7. извършва последващи проверки за изпъл­
нението на дадените задължителни указания 
във връзка с предходно извършени проверки;
8. прави оценка на корупционния риск в 
звената от администрацията на министерство­
то и във второстепенните разпоредители с бю­
джетни кредити в съответствие с Методиката 
за оценка на корупционния риск и предлага 
мерки за ограничаването му;
9. препраща по компетентност сигнали 
за конфликт на интереси до Комисията за 
предотвратяване и установяване на конфликт 
на интереси по Закона за предотвратяване 
и установяване на конфликт на интереси 
и изпраща допълнителна информация при 
необходимост;
10. участва при осъществяването на съв­
местни проверки и проекти за прилагане 
и адаптиране към българските условия на 
успешните антикорупционни практики и ин­
струменти, прилагани в страните – членки 
на Европейския съюз; 
11. участва в разработването на проекти и 
прави предложения за нови или за изменение 
на съществуващи вътрешноведомствени акто­
ве, регламентиращи организацията на работа 
и дейността на административните звена в 
министерството и във второстепенните раз­
поредители с бюджетни кредити;
12. осъществява и други функции във връзка 
с административния контрол, произтичащи 
от нормативни актове или възложени от ми­
нистъра, съобразно правомощията му.
(5) Инспекторатът извършва проверките 
въз основа на ежегодно утвърден план от 
министъра, както и извънпланово.
(6) Инспекторатът извършва проверките 
си чрез възлагане с писмена заповед на ми­
нистъра.
(7) В резултат на извършените проверки 
инспекторите изготвят доклад, който съдържа 
констатации и при необходимост:
1. задължителни указания за отстраняване 
на допуснати нарушения и за подобряване 
работата на администрацията; 
2. предложения за налагане на дисципли­
нарна отговорност на виновните длъжностни 
лица по Кодекса на труда, Закона за държавния 
служител, Закона за изпълнение на наказа­
нията и задържането под стража и по Закона 
за Министерството на вътрешните работи; 
3. предложение за изпращане на материали­
те до органите на прокуратурата при данни за 
извършено престъпление от страна на служи­
тели на министерството и на второстепенните 
разпоредители с бюджетни кредити. 
(8) Ръководителят на инспектората пред­
ставя ежегоден отчет на министъра на пра­
восъдието за дейността на инспектората през 
съответната година.
Раздел V
Звено „Сигурност“
Чл. 18. (1) Звеното се ръководи от служи­
теля по сигурността на информацията, който 
е на пряко подчинение на министъра.
(2) Звено „Сигурност“:
1. във връзка с изпълнение на възложените 
със Закона за защита на класифицираната 
информация задачи:
а) следи за спазването на изискванията 
на Закона за защита на класифицираната 
информация и на международните договори 
във връзка със защитата на класифицираната 
информация;
б) прилага правилата относно видовете 
защита на класифицираната информация;
в) разработва план за охрана на министер­
ството чрез физически и технически средства 
и следи за неговото изпълнение;
г) извършва периодични проверки на от­
четността и движението на материалите и 
документите;
д) осъществява процедурата по обикнове­
ното проучване съгласно чл. 47 от Закона за 
защита на класифицираната информация и 
води регистър на проучените лица;
е) следи за правилното определяне на 
нивото на класификация на информацията в 
министерството;
ж) разработва план за защита на класифи­
цираната информация при положение на война, 
при военно или друго извънредно положение;
з) организира и провежда обучението на 
служителите в министерството в областта на 
защитата на класифицираната информация;
и) осъществява методическо ръководство на 
второстепенните разпоредители с бюджетни 
кредити и организационните единици в ми­
нистерството по спазването на изискванията 
на Закона за защита на класифицираната 
информация;